Հայաստանի խանութներում և շուկաներում ադրբեջանական ապրանքատեսակների հայտնվելու յուրաքանչյուր դեպք ուղեկցվում է մեծ աղմուկ-աղաղակով: Բայց որքան բողոքի ձայնը ուժգին է լինում, այնքան ավելի են ակտիվանում ստվերային ներմուծումներ: Խնձորից մինչև մանկական կեր մենք արդեն տեսանք: Լսեցինք նաև, թե ինչպես որոշ դեպքերում մեղքը բարդվեց կաշառակեր մաքսավորների վրա` այդպես էլ չբացահայտելով, թե ով էր կանգնած գործարքի թիկունքում: Եվ այսօր էլ մի նոր ահազանգ է հնչել, այս անգամ արդեն Վանաձորից: